Սյուզի Բենքս Բաումն արվեստագետ է, գրող, ուսուցանող, համայնքային կյանքի կազմակերպիչ, և մայրիկ: Օգնել կանանց գտնել իրենց ստեղծարար ձայնը և ապրել իմաստով ու ուրախությամբ լեցուն կյանքով՝ ահա նրա կիրքը: Հենց վերջինս էլ Սյուզիին առաջին անգամ բերեց Հայաստան 2016թ.-ին՝ հանդիպելու իր նման կին արվեստագետների, մասնավորապես՝ Շիրակի մարզում: Միևնույն ժամանակ նա հասցրել էր ծանոթանալ «ԿԱԶԱ»-ի Երեխաների և դեռահասների զարգացման սոցիալ-ուսուցողական ծրագրի շրջանակներում լուսանկարչական արվեստը բացահայտող երիտասարդների հետ: Հանդիպում, որը սկիզբ դրեց ավելի երկար մի «արկածի» ամերիկուհի արվեստագետի և գյումրեցի երիտասարդների ու պատանիների համար: